༄༅། །ལྷ་མོ་ནོར་རྒྱུན་མ་སེར་མོའི་སྒྲུབ་ཐབས་རྗེས་གནང་ལས་ཚོགས་དང་བཅས་པ་བཞུགས་སོ།།
279

སྒྲུབ་ཐབས་ཀུན་བཏུས་ ་
আ
།རྒྱ་གར་སྐད་དུ། བ་སུ་དྷཱ་རཱ་སཱ་དྷ་ནཾ། བོད་སྐད་དུ། ལྷ་མོ་ནོར་རྒྱུན་མའི་སྒྲུབ་པའི་ཐབས། ལྷ་མོ་ནོར་རྒྱུན་མ་ལ་ཕྱག་འཚལ་ལོ། །གཞན་ཡང་དཔལ་གྱི་འབྱོར་པ་ཆེན་པོ་ཐོབ་པའི་
ཕྱིར༑ ནོར་རྒྱུན་མ་བསྒོམ་པར་འདོད་པས། དེ་ལ་.སྒྲུབ་པ་པོས་སེམས་བསྐྱེད་ལ། སྙིང་གར་པད་ཟླའི་སྟེང་དུ་བཾ། དེའི་འོད་ཀྱིས་རྟེན་སྤྱན་དྲངས་ཏེ་ཚོགས་གཉིས་གསོག་པ་སྔོན་སྒྲུབ་ཐབས་རྣམས་སུ་ཇི་སྐད་བསྟན་པ་བཞིན་དུ་ཐམས་ཅད་དེ་ལྟར་
བྱའོ། །འོན་ཀྱང་དངོས་གཞི་ཁྱད་པར་པདྨ་དང་ཟླ་བའི་སྟེང་དུ་ཨཱ་ལི་སྡེ་ཚན་དང་པོར་བགྲང་བའི་སྡེ་ཚན་དྲུག་པ པ་སྡེའི་གསུམ་པ་བའི་ས་བོན་ཟླ་ཕྱེད་དང་ཐིག་ལེས་བརྒྱན་པ་སྟེ་.བཾ་སེར་པོའོ། དེ་ཉིད་ལས་འཕྲོས་འདུས་ཡོངས་སུ་རྫོགས་
པའི་ནོར་རྒྱུན་མ་མདོག་སེར་བ། འབྲས་ཀྱི་སྙེ་མ་དང་རིན་པོ་ཆེ་སྣ་ཚོགས་པའི་ཆར་འབེབས་བཞིན་པའི་བུམ་པ་ནི་གཡོན་པའི་ཕྱག་ནའོ། །གཡས་པ་མཆོག་སྦྱིན་པ། དར་དང་རིན་པོ་ཆེའི་_རྒྱན་ཐམས་ཅད་ཀྱིས་
280

5
আ
།བརྒྱན་པའོ། ཛམྦྷ་ལ་དང་དཔལ་ཆེན་མོ་སོགས་མཛའ་བའི་སྐྱེ་འགྲོ་རྣམས་ཀྱིས་ཡོངས་སུ་བསྐོར་བ་བསྒོམ་པར་བྱའོ། །ལྷ་སྐུའི་གསལ་སྣང་ལ་ཡུན་རིང་དུ་སེམས་བཟུང་ནས་བདག་ཉིད་ནོར་རྒྱུན་མ་ཞེས་ང་རྒྱལ་བསྒོམ་པར་བྱའོ། །གནས་གསུམ་བྱིན་
གྱིས་བརླབ་པའི་སླད་.ལག་པ་གཉིས་ཁུ་ཚུར་བཅིངས་ཏེ་གུང་མོ་གཉིས་ཀྱི་ཚིགས་གསུམ་པ་བཅག་པ་ནོར་བུ་འདྲ་བར་བྱས་པ་ནི་ནོར་རྒྱུན་མའི་ཕྱག་རྒྱའོ། །དེ་ནས་བསྒོམས་པས་སྐྱོན་སྔགས་བཟླས་པ་བྱ་སྟེ། ཨོཾ་ཤྲཱི་བ་སུ་ནི་དྷཱ་ན་ཀྵེ་ཏྲེ་སྭཱ་ཧཱ།.བཟླས་ཟིན་ནས་ཐང་སྐུའི་འདུན་སར་
བཅོམ་ལྡན་འདས་མ་ལ་མཆོད་པ་ཆེན་པོ་བྱས་ནས་བསྐུམ་ཞིང་ཉལ་བར་བྱའོ། །དེས་བཅོམ་ལྡན་འདས་མ་འགྲུབ་པར་འགྱུར་རོ། ནོར་རྒྱུན་མའི་སྒྲུབ་ཐབས་རྫོགས་སོ། །པཎྜི་ཏ་དོན་ཡོད་རྡོ་རྗེ་དང་། ལོ་ཙཱ་བ་དགེ་སློང་བ་རི་རིན་ཆེན་གྲགས་ཀྱིས་བསྒྱུར་བའོ།།